CELEX: 62014TN0327
Language: el
Date: 2014-05-13 00:00:00
Title: Υπόθεση T-327/14: Προσφυγή της 13ης Μαΐου 2014 — Compagnie des fromages & Richesmonts κατά ΓΕΕΑ — Grupo Lactalis Iberia (Απεικόνιση ερυθρόλευκης σκακιέρας)

21.7.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 235/28
            
         Προσφυγή της 13ης Μαΐου 2014 — Compagnie des fromages & Richesmonts κατά ΓΕΕΑ — Grupo Lactalis Iberia (Απεικόνιση ερυθρόλευκης σκακιέρας)
   (Υπόθεση T-327/14)
   2014/C 235/38
   Γλώσσα του δικογράφου της προσφυγής: η γαλλική
   
      Διάδικοι
   
   
      Προσφεύγουσα: Compagnie des fromages & Richesmonts (Puteaux, Γαλλία) (εκπρόσωποι: T. Mollet-Vieville και T. Cuche, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Grupo Lactalis Iberia, SA (Μαδρίτη, Ισπανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να αναγνωρίσει ότι το κοινοτικό σήμα αριθ. 6 059 687 είναι έγκυρο για τον προσδιορισμό τυριών·
            
         
               —
            
            
               κατά συνέπεια, να ακυρώσει στο σύνολό της την απόφαση του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς της 3ης Μαρτίου 2014, καθόσον κηρύσσει την ακυρότητα του κοινοτικού σήματος αριθ. 6 059 687·
            
         
               —
            
            
               επικουρικώς, να ακυρώσει στο σύνολό της την απόφαση του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς της 3ης Μαρτίου 2014, καθόσον κηρύσσει την ακυρότητα του κοινοτικού σήματος αριθ. 6 059 687 για τον προσδιορισμό τυριών·
            
         
               —
            
            
               να καταδικάσει το Γραφείο Εναρμονίσεως στο πλαίσιο της Εσωτερικής Αγοράς στα δικαστικά έξοδα.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Εικονιστικό σήμα που απεικονίζει ερυθρόλευκη σκακιέρα, για προϊόντα και υπηρεσίες της κλάσεως 29 — Κοινοτικό σήμα αριθ. 6 059 687
   
      Δικαιούχος του κοινοτικού σήματος: Η προσφεύγουσα.
   
      Αιτούσα την κήρυξη της ακυρότητας του κοινοτικού σήματος: Grupo Lactalis Iberia, SA.
   
      Αιτιολογία της αιτήσεως κηρύξεως της ακυρότητας: Απόλυτοι λόγοι απαραδέκτου προβλεπόμενοι από τις διατάξεις του άρθρου 52, παράγραφος 1, στοιχείο α', του κανονισμού 207/2009, σε συνδυασμό με το άρθρο 7, παράγραφος 1, στοιχεία β', γ' και δ', του κανονισμού 207/2009.
   
      Απόφαση του τμήματος ακυρώσεως: Απόρριψη της αιτήσεως αναγνωρίσεως της ακυρότητας.
   
      Απόφαση του τμήματος προσφυγών: Ακύρωση της αποφάσεως του τμήματος ακυρώσεως και κήρυξη της ακυρότητας του σήματος.
   
      Προβαλλόμενοι λόγοι: Το τμήμα προσφυγών υπέπεσε σε πλάνες περί τα πράγματα και περί το δίκαιο (παράβαση του άρθρου 7, παράγραφος 1, στοιχεία β' και γ', του κανονισμού 207/2009· παράβαση του άρθρου 52, παράγραφος 1, στοιχείο α', του κανονισμού 207/2009).